UManana kuthiwe akahlawule uR100 000 noma agqunywe ejele unyaka, uzonxephezela abagilwa ngoR26 680.40 futhi uzosebenzela umphakathi mahhala amahora angu-500.
Lesi sigwebo sithukuthelise abaningi futhi kufanele ngoba siyenza ihlaya indaba yokuhlukunyezwa ngodlame kwabantu besifazane eNingizimu Afrika. Isigwebo ebesidingeka lapha ukuthi uManana agqunywe ejele hhayi ukuthi akhethiswe ukukhokha imali noma ijele.
Lokhu kufana nokudlala nje ngoba leli cala bekufanele lithumele umyalezo nakwabanye abakwenzayo noma abacabangayo ukuhlukumeza abantu besifazane, babone ukuthi izinto ziyonakala ngempela uma wenza lo mkhuba.
Kodwa-ke okubi ngalokhu ukuthi njengoba uManana edumile nje futhi lesi sigameko sibe ngundabuzekwayo, baningi abalilandelayo leli cala futhi asebesizakele njengoba sebebonile ukuthi bangawenza lo mbhedo wokuhlukumeza abantu besifazane ngodlame, bajahe ukuthi bazovuma icala, baxolise bese beyahlawula.
Izigwebo ezinjena zenza abantu babuze ukuthi akusikho yini ukudlala ngesikhathi ukwenza le mikhankaso ngoba umthetho awukafinyeleli lapho kufanele kwenze wonke umuntu asabe uma ecabanga ukuhlukumeza umuntu wesifazane noma ingane nanoma ngabe iyiphi indlela. Ibhayibheli lisitshela ukuthi wonke umuntu udinga uxolo nensindiso kaNkulunkulu. Lithi simjikele uNkulunkulu njengomdali wethu, senza okuphambene nentando yakhe.
Singazenzela izono ngokwethu, kodwa uNkulunkulu wasusa izono zethu mhla ethumela uJesu Kristu emhlabeni.